Anexa nr.8

la Hotărîrea Guvernului nr.918

din 18 noiembrie 2013

**CERINŢE MINIME**

**privind comunicarea verbală**

**Secţiunea 1. Caracteristici intrinseci**

1. Comunicarea verbală se stabileşte între un vorbitor sau un emiţător şi unul ori mai mulţi auditori, sub forma unui limbaj format din texte scurte, grupuri de cuvinte şi/sau cuvinte izolate, eventual codificate.
2. Mesajele verbale trebuie să fie cît mai scurte, simple şi clare.
3. Calităţile de comunicare ale vorbitorului (emiţătorului) şi facultăţile auditive ale auditorului trebuie să fie suficiente pentru a asigura o comunicare verbală sigură.
4. Comunicarea verbală poate fi directă (prin intermediul vocii umane) sau indirectă (prin voce umană ori sintetizată, difuzată prin orice mijloace disponibile).

**Secţiunea a 2-a. Reguli specifice de utilizare a comunicării verbale**

1. Persoanele implicate în comunicarea verbală trebuie să cunoască bine limbajul utilizat, pentru a putea emite şi înţelege corect mesajul verbal şi pentru a adopta, în funcţie de mesaj, comportamentul corespunzător în domeniul securităţii şi sănătăţii în muncă.
2. În cazul în care comunicarea verbală este utilizată în locul sau complementar gestului de semnalizare, trebuie folosite cuvinte-cod, ca de exemplu:

|  |  |
| --- | --- |
| Start | pentru a indica începerea comenzii |
| Stop | pentru a întrerupe sau a termina o mişcare |
| Opreşte | pentru a opri operaţiunea |
| Ridică | pentru a ridica o încărcătură |
| Coboară | pentru a coborî o încărcătură |
| Înainte | sensul mişcărilor respective trebuie coordonate, cînd este cazul, cu gesturile de semnalizare corespunzătoare |
| Înapoi |
| Dreapta |
| Stînga |
| Pericol | pentru a solicita oprirea de urgenţă |
| Repede | pentru a accelera o mişcare, din motive de securitate |